cyanic-selkie/wikianc huggingface dataset:
পশ্চিমাঞ্চল সম্বন্ধীয় মহা তাং রাজবংশীয় নথিসমূহ
পশ্চিমাঞ্চল সম্বন্ধীয় মহা তাং রাজবংশীয় নথিসমূহ হল চীনের ইতিহাস-রচনার একটি অংশ, যেটায়, মধ্য চীনের চাঙ্আন থেকে পশ্চিম অঞ্চল পর্যন্ত ষুয়ান্জ়াঙ্ -এর উনিশ বছরের যাত্রার একটি বর্ণনা। এই বৌদ্ধ পণ্ডিত রেশম পথ অঞ্চলের মধ্য দিয়ে ভ্রমণ করেছিলেন যা বর্তমানে উত্তর-পশ্চিম চীনের শিন্চিয়াং, ও সেইসাথে মধ্য এশিয়া এবং দক্ষিণ চীনের প্রতিবেশী এলাকাগুলির মধ্য দিয়েও ভ্রমণ করেছিলেন। এই চীনা অবস্থানগুলির বাইরে, ষুয়ান্জ়াঙ্ ভারতের পরিধির চারপাশেও ভ্রমণ করেছিলেন, দক্ষিণে কাঞ্চীপুরম পর্যন্ত। ষুয়ান্জ়াঙ্-এর ভ্রমণ শুধুমাত্র চীন ও ভারতের আন্তঃসাংস্কৃতিক অধ্যয়নের ক্ষেত্রেই নয়, সারা বিশ্বে আন্তঃসাংস্কৃতিক অধ্যয়নের ক্ষেত্রেও একটি গুরুত্বপূর্ণ ক্ষেত্র চিহ্নিত করে। পাঠ্যটি, ষুয়ান্জ়াঙে র দ্বারা করে থাকা ধর্মীয় তীর্থযাত্রার পাশাপাশি আশেপাশের শহর এবং তাং চীনের প্রদেশগুলির প্রতিবেদন উভয়েরই একটি বিবরণ হিসাবে তৈরী করা হয়েছিল।
বইটি 646 সালে সংকলিত হয়েছিল, 626 থেকে 645 সালের মধ্যে করা ভ্রমণের বর্ণনা রয়েছে। ষুয়ান্জ়াঙ্-এর শিষ্য বিয়ান্জি, ষুয়ান্জ়াঙ্-এর নির্দেশের মাধ্যমে বইটি সম্পাদনা করতে এক বছরেরও বেশি সময় ব্যয় করেছিলেন।
১৯৭১ বাংলাদেশে পরিকল্পিত গণহত্যা
সংখ্যালঘুদের বিরুদ্ধে সহিংসতা
বাংলাদেশের সংখ্যালঘু সম্প্রদায় বিশেষতঃ হিন্দু ধর্মাবলম্বীরা পাকসেনাদের বিশেষ লক্ষ্যস্থলে পরিণত হয়েছিলেন। এ সময়ে ব্যাপকহারে হিন্দু পুরুষদেরকে হত্যাসহ মহিলাদেরকে ধর্ষণ করা হয়েছিল। চুকনগর গণহত্যা, জাতিভাঙ্গা গণহত্যা ও শাঁখারীপাড়া গণহত্যাসহ বিভিন্নস্থানে হিন্দুদেরকে হত্যার ঘটনা দলিলপত্রে উল্লেখ রয়েছে। প্রাণ রক্ষার্থে ভারতে গমনকারী অগণিত শরণার্থীদের ৬০% এর অধিক হিন্দু জনগোষ্ঠী ছিলেন। তবে পাকসেনাদের হাতে কত শতাংশ হিন্দু জনগোষ্ঠী প্রাণ হারিয়েছেন তার প্রকৃত চিত্র জানা না গেলেও সংখ্যাটি যে ব্যাপক ছিল তা সন্দেহাতীত। পূর্ব পাকিস্তানে হিন্দু জনগোষ্ঠীর বিরুদ্ধে ব্যাপকভাবে সহিংসতা পরিচালিত হয় মূলতঃ হিন্দুদেরকে বিতাড়ন ও ভারতীয় প্রভাব থেকে মুক্ত রাখতে। পশ্চিম পাকিস্তানি  শাসকগোষ্ঠী বাঙালী সংস্কৃতিকে হিন্দু ও ভারতীয় সংস্কৃতি হিসেবে চিহ্নিত করেন। তারা ভেবেছিলেন যে, হিন্দুদেরকে বিতাড়িত করার মাধ্যমে পূর্ব পাকিস্তানে অবস্থানরত সংখ্যাগরিষ্ঠ মুসলিমদের মাঝে প্রভাব ফেলবে। ঐ বছরেই বৌদ্ধ মন্দির ও বৌদ্ধ সন্ন্যাসীরাও তাদের আক্রমণের লক্ষ্যবস্তুতে পরিণত হয়েছিলেন।
বিহারীদের বিরুদ্ধে সহিংসতা
১৯৪৭ সালে ভারত বিভাজনের সময় ও পাকিস্তান রাষ্ট্র প্রতিষ্ঠাকালীন সন্ত্রাসের শিকার অনেক বিহারী মুসলিম প্রাণরক্ষার্থে ভারত থেকে অভিবাসিত হয়ে পূর্ব পাকিস্তানে চলে আসে। ঐ সকল উর্দুভাষী ব্যক্তি বাংলা ভাষা আন্দোলনের বিরোধিতা করে ও পশ্চিম পাকিস্তানি শাসকদের সাথে মৈত্রী সম্পর্ক স্থাপনার্থে জাতীয়তাবাদী ভাবধারায় একাত্মতা পোষণ করে। ফলে স্থানীয় জাতীয়তাবাদী বাঙালীদের মাঝে বিহারী বিরোধী জনমত গড়ে উঠে। ১৯৭১ সালে যুদ্ধ ছড়িয়ে পড়লে বিহারীরা পাকিস্তান সেনাবাহিনীর পক্ষাবলম্বন করে। তাদের কেউ কেউ রাজাকার ও আল শামসের ন্যায় আধা-সামরিকবাহিনীতে যোগ দেয়। তারা বাঙালীদেরকে হত্যাসহ বাঙালীদের সম্পদ লুটতরাজ ও অন্যান্য অপরাধে শামিল হয়।
আওয়ামীলীগপন্থী আধা-সামরিকবাহিনীকে ব্যাপকসংখ্যক বিহারী ও অন্যান্য জাতিগোষ্ঠী নিধনে অভিযুক্ত করা হলেও এ সকল অভিযোগের সত্যতা পাওয়া যায়নি। রুডল্ফ রামেল হিসেব কষে দেখিয়েছেন যে, ১,৫০,০০০ অ-বাঙালী গণহত্যার শিকার হয়েছেন। তবে এ সংখ্যাটি সর্বনিম্ন ৫০,০০০ থেকে সর্বোচ্চ ৫,০০,০০০ হতে পারে। অন্যদিকে 'দ্য মাইনরিটিজ অ্যাট রিস্ক প্রজেক্ট' অনুসারে প্রায় বিহারী হত্যাকাণ্ডের শিকার হয়েছেন।
১৬ ডিসেম্বর, ১৯৭১ তারিখে পাকবাহিনীর আনুষ্ঠানিক আত্মসমর্পণের পরও বিহারী ও তাদের দোসরদেরকে গণহত্যার কবলে পড়ার অনেকগুলো ঘটনার বিষয় ঘটে। ১৯ ডিসেম্বর, ১৯৭১ তারিখে এ জাতীয় ঘটনা বিদেশী সংবাদসংস্থার সাংবাদিকদের সম্মুখে আলোকচিত্রে ধরা পড়ে। রাজাকার নামে পরিচিত একদল যুদ্ধবন্দীকে বঙ্গবীর আবদুল কাদের সিদ্দিকী ও তার অধীনস্থ মুক্তিবাহিনীর সদস্যরা বেয়নেট দিয়ে খুঁচিয়ে গুলি করে হত্যা করেছিলেন। কিন্তু, আবদুল কাদের সিদ্দিকী পরবর্তীকালে তার রচিত গ্রন্থ 'স্বাধীনতা৭১'-এ উল্লেখ করেছেন যে, ঐ বন্দীরা দুই অ-বাঙালী মেয়েকে অপহরণ করায় তারা বেয়নেটবিদ্ধ হয়েছেন। এছাড়াও ঐ সময়ে কোন প্রচলিত বিচার-ব্যবস্থা ছিল না। যারফলে তারা হত্যাকাণ্ডের শিকারে পরিণত হয়েছেন।
আন্তর্জাতিক প্রতিক্রিয়া
টাইম সাময়িকী ঊর্ধ্বতন এক মার্কিন কর্মকর্তার বরাত দিয়ে প্রতিবেদনে উল্লেখ করে যে, পোল্যান্ডে নাৎসি বাহিনীর আক্রমণের পর এটি সর্বাপেক্ষা অবিশ্বাস্য ও সংখ্যাগত দিক। গণহত্যা পরিভাষাটি বাংলাদেশের প্রায় প্রত্যেক বৃহৎ প্রকাশনা সংস্থা ও সংবাদপত্রে ব্যাপকভাবে ব্যবহার করা হয়েছিল। গোত্র, সম্প্রদায়, ধর্ম কিংবা জাতীয়তাবাদী দলকে আংশিক কিংবা সম্পূর্ণভাবে ইচ্ছাকৃত ও পরিকল্পিতভাবে ধ্বংসাত্মক কার্য সাধনের বিষয়টি সঠিকতার সাথে ব্যবহার করা হয়েছিল।
১৯৭২ সালে আন্তর্জাতিক বিচারকমণ্ডলী কমিশনের (আইসিজে) প্রতিবেদনে উল্লেখ করা হয় যে, উভয় পক্ষই একে-অপরের উপর পূর্ব-পরিকল্পিতভাবে গণহত্যার ন্যায় কু-কর্ম করার অভিযোগ এনেছে। ঐ প্রতিবেদনে দেখা যায় যে, দাবীর স্বপক্ষে ক্ষয়-ক্ষতি প্রমাণ করা কঠিন। পুরো সামরিক কার্যক্রম ও দমন-নিপীড়নমূলক কার্যক্রম পাকিস্তানি সেনাবাহিনী ও তাদের সহায়ক বাহিনী গণহত্যায় জড়িত ছিল। এরফলে, বাঙালী জনগোষ্ঠীকে পুরোপুরি কিংবা আংশিকভাবে নির্মূল করার প্রয়াস চালানো হয়। রাজনৈতিক স্বাধীকারের বাস্তবায়ন ঘটলে হয়তোবা এ জাতিকে রক্ষা করা যেতো ও গণহত্যা কার্যক্রম সংঘটিত হতো না। প্রমাণের বিষয়টি আরও দূরূহ হয়ে পড়ে যখন পাকিস্তানি সেনাবাহিনী ও তাদের সহযোগী দোসরেরা বাঙালী জনগোষ্ঠীকে নির্দিষ্ট তিনটি ভাগে বিভক্তির মাধ্যমে হত্যাকাণ্ডের লক্ষ্যবস্তুতে পরিণত করে। এ তিনটি অংশ হলো: আওয়ামীলীগের সদস্য, ছাত্র ও পূর্ব পাকিস্তানে বসবাসরত হিন্দুধর্মীয় জনগোষ্ঠী। প্রতিবেদনে দেখা যায় যে, প্রধান পরিচিত ব্যক্তিদেরকে এর লক্ষ্যবস্তুতে পরিণত করলেও যুদ্ধের শেষদিকে নির্বিচারে বাঙালীদেরকে গণহত্যার মুখোমুখি হতে হয়েছিল। একইভাবে, ধারণা করা হয় যে, গণহত্যার ন্যায় অমানবিক অপরাধে পূর্ব পাকিস্তানের হিন্দু জনগোষ্ঠী এর শিকারে পরিণত হয়েছিলেন।
গণহত্যা সম্মেলনে কমপক্ষে ২০ দেশের অংশগ্রহণের পর ১২ জানুয়ারি, ১৯৫১ তারিখে আন্তর্জাতিক আইনে পরিণত হয়। ঐ সময় জাতিসংঘ নিরাপত্তা পরিষদের পাঁচটি স্থায়ী সদস্যের মাত্র দুই দেশ ঐ চুক্তিতে স্বাক্ষর করে। ১৯৮৮ সালে পাঁচ স্থায়ী সদস্য রাষ্ট্র এতে যুক্ত হয়। স্নায়ুযুদ্ধের সমাপ্তির পর গণহত্যার অপরাধের সাথে জড়িত আন্তর্জাতিক আইন বাস্তবে রূপান্তরিত হয়। ফলশ্রুতিতে, ১৯৭১ সালে বাংলাদেশের স্বাধীনতা যুদ্ধে সংঘটিত গণহত্যার অভিযোগের বিষয়টি জাতিসংঘের নিয়ন্ত্রণে থাকা আন্তর্জাতিক বিচারসভা কখনো তদন্তের জন্য অগ্রসর হয়নি।
এমনকি মার্কিন সিনেটর এডওয়ার্ড কেনেডি পাকিস্তান সরকারকে গণহত্যার দায়ে অভিযুক্ত করেছেন এবং মার্কিন সামরিক ও অর্থনৈতিক সাহায্য পুরোপুরি স্থগিত রাখার বিষয়ে হুশিয়ারী বার্তা প্রদান করেছিলেন। গণহত্যার বিষয়টিতে উপমহাদেশের বাইরে বেশ কিছু প্রকাশনা সংস্থা উল্লেখ করেছে। গিনেস বিশ্ব রেকর্ডে বাঙালীদের বিরুদ্ধে নিষ্ঠুরতার বিষয়টিকে বিংশ শতাব্দীতে সংঘটিত পাঁচটি বৃহৎ গণহত্যার অন্যতমরূপে তুলে ধরা হয়।
১৬ ডিসেম্বর, ২০০২ তারিখে জর্জ ওয়াশিংটন বিশ্ববিদ্যালয়ের জাতীয় নিরাপত্তা সংরক্ষণাগার থেকে প্রকাশিত শ্রেণীবিহীন নথিপত্রের সংগ্রহশালা উন্মুক্ত করা হয়। এর অধিকাংশই দূতাবাসগুলোয় মার্কিন কর্মকর্তাদের এবং ঢাকা ও ভারতের ইউসিস কেন্দ্রের ও ওয়াশিংটন ডিসি’র কর্মকর্তাদের কার্যাবালীকে ঘিরে। ঐ সকল নথিপত্রে দেখা যায় যে, বাংলাদেশে নিযুক্ত মার্কিন কর্মকর্তাগণ পরিকল্পিত গণহত্যা পরিভাষাটি ব্যবহার করেছেন। গণহত্যা চলাকালে ব্লাড টেলিগ্রামে তাদের জানামতে ঐ সময়ে সংঘটিত ঘটনাগুলোর বিবরণ উল্লেখ করেছেন। এতে হেনরি কিসিঞ্জারের পরামর্শমাফিক রাষ্ট্রপতি রিচার্ড নিক্সন এ জাতীয় গোপনীয় অভ্যন্তরীণ বিষয়াবলী আড়াল করে গেছেন। কেননা, তিনি পাকিস্তানকে রক্ষা করতে চেয়েছিলেন ও ভারতের বন্ধুপ্রতীম রাষ্ট্র সোভিয়েত ইউনিয়নের বিপক্ষে ছিলেন এবং পাকিস্তানকে সহায়তাকারী প্রতিবেশী রাষ্ট্র চীনের সাথে আরও ঘনিষ্ঠপূর্ণ সম্পর্ক গড়তে পক্ষপাতী ছিলেন।
ক্রিস্টোফার হিচেন্স তার দ্য ট্রায়াল অব হেনরি কিসিঞ্জার শীর্ষক বিখ্যাত গ্রন্থে বিশদভাবে বাঙালীদের স্বাধীনতায় কিসিঞ্জারের বিরোধিতার বিষয়টি পর্যবেক্ষণ করেছেন। ক্রিস্টোফার হিচেন্স এ সংঘাতের ফলাফলকে যে শুধুমাত্র গণহত্যা পরিভাষা ব্যবহার করেই ক্ষান্ত হননি; বরঞ্চ অন্যান্যদের দাবীকৃত নৃশংসতাকে গণহত্যার দিকে নিয়ে যাবার অভিযোগকেও এড়িয়ে যাবার প্রচেষ্টা চালিয়েছেন।
অক্সফোর্ড বিশ্ববিদ্যালয়ের জ্যেষ্ঠ গবেষক ফেলো শর্মিলা বসু বলেছেন, অনেক সাধারণ বাংলাদেশী নাগরিক নৃশংস কর্মকাণ্ডে জড়িত ছিলেন ও পাকিস্তানি সামরিকবাহিনী একাই এ কাজটি করেনি। ভারত ও বাংলাদেশে তার গ্রন্থটি ব্যাপকভাবে বিতর্ক সৃষ্টি করে। এছাড়াও তিনি মন্তব্য করেন যে, মৃত্যুর সংখ্যা অতিরঞ্জিত ছিল।
পাকিস্তানি কর্তৃপক্ষের তদন্ত
১৯৭২ সালের জুলাই মাসে পাকিস্তান সরকার প্রধান বিচারপতি হামুদুর রহমানকে প্রধান করে একটি কমিশন গঠন করে। এই কমিশনকে "গণহত্যা এবং ভারত-পাকিস্তান যুদ্ধের পারিপার্শ্বিক সকল ঘটনা এবং অবস্থার পুর্ণাঙ্গ প্রতিবেদন তৈরি" এবং সেই সঙ্গে "পূর্ব হাইকমান্ডের কমান্ডার কোন অবস্থায় আত্মসমর্পণ করে" তদন্ত করে দেখার দায়িত্ব প্রদান করা হয়। বিচারপতি হামুদুর রহমান ২৩ অক্টোবর, ১৯৭৪ সালে চূড়ান্ত প্রতিবেদন প্রধানমন্ত্রী জুলফিকার আলী ভুট্টোর কাছে জমা দেন। অনেককাল পরে, ২০০০ সালে, প্রথমবারের মতো কমিশনের রিপোর্ট জনসাধারণ্যে প্রকাশ করা হয়।
কমিশন পাকিস্তান সেনাবাহিনীকে অযাচিত এবং উচ্ছৃঙ্খলভাবে অগ্নিসংযোগ, সারাদেশে হত্যাকাণ্ড, বুদ্ধিজীবী এবং পেশাজীবী হত্যা এবং গণকবর দেয়া, বাঙ্গালী অফিসারদের বিদ্রোহের কারণে হত্যা, পূর্ব পাকিস্তানি অসামরিক কর্মকর্তা, ব্যবস্যায়ী ও শিল্পপতিদের হত্যা, প্রতিশোধপরায়ণ হয়ে বিপুলসংখ্যক বাঙ্গালী নারীকে ধর্ষণ এবং ইচ্ছাকৃত কারণে সংখ্যালঘু হিন্দুদের হত্যা করার দায়ে অভিযুক্ত করে। তবে কমিশনের প্রতিবেদনে বাংলাদেশ কর্তৃপক্ষের দাবীকৃত পাকিস্তান সেনাবাহিনী কর্তৃক ৩০ লাখ মানুষ হত্যা এবং ২ লাখ ধর্ষণের অভিযোগ অস্বীকার করা হয়েছে। কমিশনের অভিমত হতাহতের সংখ্যা ২৬,০০০।
আইএফআইসি ব্যাংক পিএলসি
আইএফআইসি ব্যাংক পিএলসি বাংলাদেশের একটি বেসরকারি বাণিজ্যিক ব্যাংক। এটি ১৯৭৬ সালে যাত্রা শুরু করে।
ইতিবৃত্ত
ইন্টারন্যাশনাল ফাইনান্স ইনভেস্টমেন্ট অ্যান্ড কমার্স (আইএফআইসি) ব্যাংক লিমিটেড বাংলাদেশ সরকার ও বেসরকারি উদ্যোক্তা নিয়ে ১৯৭৬ সালে গঠিত হয়। ১৯৮৩ সালে সরকার ব্যাংক বেসরকারি খাতে ছেড়ে দেয়া শুরু করলে আইএফআইসি ব্যাংক পুরাপুরি বেসরকারি খাতে চলে যায়। বর্তমানে ব্যাংকটিতে ৩২.৭৫% শেয়ার সরকারের এবং বাকি অংশ পরিচালক, উদ্যোক্তা ও সাধারণ জনগণের।
কার্যক্রম
বর্তমানে ব্যাংকটি বিভিন্ন ধরনের সেবা দিচ্ছে -
শাখা
মোট শাখা সংখ্যা ১৭০ টি।
মোট উপশাখা সংখ্যা ১০৭৩ টি।
রিং লার্ডনার জুনিয়র
রিংগোল্ড উইলমার "রিং" লার্ডনার জুনিয়র (Ringgold Wilmer "Ring" Lardner Jr.; ১৯ আগস্ট ১৯১৫ - ৩১ অক্টোবর ২০০০) ছিলেন একজন মার্কিন সাংবাদিক ও চিত্রনাট্যকার। তিনি ওম্যান অব দ্য ইয়ার (১৯৪২) চলচ্চিত্রের চিত্রনাট্য রচনার জন্য মাইকেল ক্যানিনের সাথে যৌথভাবে শ্রেষ্ঠ মৌলিক চিত্রনাট্য বিভাগে একাডেমি পুরস্কার এবং ম্যাশ (১৯৭০) চলচ্চিত্রের চিত্রনাট্য রচনার জন্য শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার লাভ করেন। তিনি ১৯৪০-এর দশকের শেষভাগে ও ১৯৫০-এর দশকের রেড স্কেয়ার চলাকালীন হলিউড চলচ্চিত্র স্টুডিও কর্তৃক কালোতালিকাভুক্ত হন।
কর্মজীবন
লার্ডনার জুনিয়র শুরুতে প্রচারণাকর্মী ও পাণ্ডুলিপি সমন্বয়ক হিসেবে হলিউডে কাজ করেন এবং পরে তার নিজের লেখনী শুরু করেন। তিনি ওম্যান অব দ্য ইয়ার (১৯৪২) চলচ্চিত্রের চিত্রনাট্য রচনার জন্য মাইকেল ক্যানিনের সাথে যৌথভাবে শ্রেষ্ঠ মৌলিক চিত্রনাট্য বিভাগে একাডেমি পুরস্কার লাভ করেন। তার অন্যান্য উল্লেখযোগ্য পাণ্ডুলিপি হল লরা (১৯৪৪), ব্রাদারহুড অব ম্যান (১৯৪৬), ফরেভার অ্যাম্বার (১৯৪৭) এবং ম্যাশ (১৯৭০)। শেষোক্ত চলচ্চিত্রের চিত্রনাট্য রচনার জন্য শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার লাভ করেন।
কেশরহাট পৌরসভা
কেশরহাট পৌরসভা বাংলাদেশের রাজশাহী বিভাগের রাজশাহী জেলার মোহনপুর উপজেলার অন্তর্গত 'খ' শ্রেণির একটি পৌরসভা।
ভৌগোলিক উপাত্ত
কেশরহাট পৌরসভার আবস্থান রাজশাহী জেলা শহর থেকে ২৯ কি.মি. উত্তর দিকে রাজশাহী নওগাঁ মহাসড়কের পাশে।
প্রশাসনিক এলাকা
ওয়ার্ডঃ ০৯টি
মৌজাঃ
আয়তন ও জনসংখ্যা
মোট আয়তনঃ ১৬.২১ বর্গ কি.মি.
মোট জনসংখ্যাঃ ২০,৩৪২ জন
শিক্ষার হার ও শিক্ষা প্রতিষ্ঠান
শিক্ষার হারঃ ৬৩%
শিক্ষা প্রতিষ্ঠানঃ
শাহ মসজিদ, এসফাহান
শাহ মসজিদ (ফার্সি: مسجد شاه) ইরানের এসফাহনে অবস্থিত একটি মসজিদ। নাকশে জাহন চত্বরের দক্ষিণ দিকে মসজিদটি অবস্থিত। পারস্যের শাহ আব্বাসের আদেশে সাফাভি রাজবংশের সময়ে এটি নির্মিত হয়েছিল। ইরানি বিপ্লবের পরে "ইমাম মসজিদ "নামেও এটি পরিচিত ছিল।
এটি ইসলামি যুগে পারস্যদেশীয় স্থাপত্যের অন্যতম শ্রেষ্ঠ নিদর্শন হিসাবে বিবেচিত হয়। শাহ মসজিদটি ইউনেস্কোর বিশ্ব ঐতিহ্য হিসাবে নাকশে জাহন চত্বরের সাথে তালিকাভুক্ত হয়েছে। মসজিদটির নির্মাণকাজ ১৬১১ সালে শুরু হয়েছিল এবং এর জাঁকজমক মূলত এটির সাত রঙের পচ্চিকারি টালিসমূহ এবং চারুলিপি শিলালিপিগুলির সৌন্দর্যের কারণে।
ইরানের ২০,০০০ রিয়াল নোটের বিপরীতে মসজিদটির নকশা করা হয়েছে।
মাহি নদী
মাহি নদী হল পশ্চিম ভারতের একটি নদী। এর উৎপত্তি মধ্যপ্রদেশে এবং, রাজস্থানের এর ভাগড় অঞ্চল দিয়ে প্রবাহিত হওয়ার পরে, এটি গুজরাতে প্রবেশ করেছে এবং তারপর আরব সাগরে গিয়ে পড়েছে। এটি ভারতের অনেকগুলি পশ্চিমে প্রবাহিত নদীগুলির মধ্যে একটি, এদের মধ্যে আছে তাপ্তি নদী, সবরমতি নদী, লুনি নদী (বন্ধ জলবিভাজিকা) এবং নর্মদা নদী। ভারতবর্ষের বেশিরভাগ উপদ্বীপ নদীগুলি পূর্ব মুখে বঙ্গোপসাগরের দিকে প্রবাহিত হয়।
মুম্বইয়ের মাহি কন্ঠ সংস্থাটির নাম নেওয়া হয়েছে এই নদী থেকে, এছাড়া আরব ইতিহাসে উল্লিখিত মেহওয়াসিস নামে পাহাড়ী লুটেরা মানুষদের নাম এখান থেকেই এসেছে।
মাহি নদীর উৎসের সঠিক অবস্থান হল মিন্দা গ্রাম, যেটি মধ্যপ্রদেশের ধর জেলায় অবস্থিত। মাহি নদী, পশ্চিম ভারতের নদী। এটি সরদারপুরের ঠিক দক্ষিণে, পশ্চিম বিন্ধ্য পর্বতমালা থেকে বেরিয়েছে, এবং মধ্য প্রদেশ রাজ্য দিয়ে উত্তর দিকে প্রবাহিত হয়েছে। এরপর উত্তর-পশ্চিম দিকে ঘুরে, এটি রাজস্থান রাজ্যে প্রবেশ করেছে এবং তারপরে দক্ষিণ পশ্চিমে গুজরাত রাজ্যের মধ্য দিয়ে প্রবাহিত হয়ে উত্তরদিকে বড়োদরা শহরের উপকণ্ঠে প্রবাহিত হয়ে খাম্বাতের পাশে প্রশস্ত মোহনা দিয়ে সমুদ্রে গিয়ে পড়েছে প্রায় ৩৬০ মাইল (৫৮০-কিমি) চলার পরে। মাহির নামিয়ে আনা পলি দিয়ে খাম্বাৎ উপসাগর অগভীর হয়ে গেছে এবং এর ফলে একসময়ের সমৃদ্ধ বন্দরগুলির এখন অকেজো হয়ে গেছে। নদীগর্ভ স্থলস্তরের তুলনায় যথেষ্ট নিচু এবং সেচের জন্য এর ব্যবহার হয়না।
প্রচুর লোক মাহি নদীটির উপাসনা করে এবং এর উপকূলে প্রচুর মন্দির এবং উপাসনা স্থান রয়েছে। নদীর বিশালতার কারণে এটি মাহিসাগর নামে জনপ্রিয়। গুজরাতের নবগঠিত মাহিসাগর জেলার নাম এই পুন্যতোয়া নদী থেকে এসেছে। এই নদী দুবার কর্কটক্রান্তি রেখা অতিক্রম করেছে।
বাঁশওয়ারা বাঁধ
মাহি বাজাজ সাগর বাঁধটি মাহি নদীর ওপরে একটি বাঁধ। এটি ভারতের রাজস্থানের বাঁশওয়ারা জেলার বাঁশওয়ারা শহর থেকে ১৬ কিলোমিটার দূরে অবস্থিত। জলবিদ্যুৎ উৎপাদন ও জল সরবরাহের লক্ষ্যে এই বাঁধটি ১৯৭২ থেকে ১৯৮৩ সালের মধ্যে নির্মিত হয়েছিল। এটি রাজস্থানের দ্বিতীয় বৃহত্তম বাঁধ। শ্রী যমনা লাল বাজাজের নামানুসারে এর নামকরণ করা হয়েছে। এই বাঁধের জলে অনেক কুমির এবং কচ্ছপ রয়েছে। বাঁধের অববাহিকা অঞ্চলে প্রচুর দ্বীপ রয়েছে, তাই বাঁশওয়ারা জনপ্রিয়ভাবে "শত দ্বীপপুঞ্জের শহর" নামে পরিচিত। রাস্তা দিয়ে সহজেই এই বাঁধটিতে পৌঁছোনো যায়। এই বাঁধটির বিদ্যুৎ উৎপাদন ক্ষমতা ১৪০ মেগাওয়াট। খাম্বাৎ উপসাগরে প্রবাহিত মাহি নদী দূষণ ও লবণাক্ততার কারণে বিলুপ্তির পথে। গুজরাতের বড়োদরায় জেলেরা এবং বেসরকারী সংস্থাগুলি (এনজিও), এই পরিস্থিতির জন্য, বড়োদরা পৌর কর্পোরেশন কর্তৃক মাহির উপর বাঁধ নির্মাণকে দায়ী করেছে। এনজিওগুলির বক্তব্য "জল সংগ্রহের জন্য নির্মিত বাঁধ নদীর তলদেশের চলাচল বন্ধ করে দিয়েছে"। ফলস্বরূপ, জোয়ারের সময় সমুদ্রের জলকে ধাক্কা দেওয়ার জন্য কোনও পৃষ্ঠের প্রবাহ না থাকায় নদীটিতে সমুদ্র থেকে লবণাক্ত জলের অনুপ্রবেশ ঘটছে। "অনেক অঞ্চলের ভূগর্ভস্থ জল এই কারণে লবণাক্ত হয়ে উঠতে পারে। গত বছরে ২০১৬ সালে জলে অতিরিক্ত লবণাক্ততার কারণে প্রায় ৬০০-৮০০ কচ্ছপ মারা গেছে। মাহি নদী এখন খুব খারাপ অবস্থায়।"
কাদানা বাঁধ
এটি ১৯৭৯ সালে কাদানা গ্রামে নির্মিত হয়েছিল, তালুক: কাদানা, জেলা: মহিসাগর জেলা, গুজরাত। এটি সেচ, জলবিদ্যুৎ এবং বন্যা থেকে সুরক্ষার জন্য নির্মিত হয়েছিল।
ওয়ানকবুরি বাঁধ (উইয়ার)
ওয়ানকবুরি বাঁধটি (উইয়ার) ওয়ানকবুরি গ্রামের কাছে তৈরি হয়েছে। ওয়ানকবুরি তাপ বিদ্যুৎ কেন্দ্র মাহি নদীর জল ব্যবহার করে। এখানে বিদ্যুৎ উৎপাদনের জন্য ৭টি ইউনিট রয়েছে।
আলেক্স কোয়াদো
আলেক্স কোয়াদো হুতিয়েরেস (জন্ম ২২ এপ্রিল ১৯৯৯) একজন স্পেনীয় পেশাদার ফুটবলার যিনি বার্সেলোনা থেকে ধারে লা লিগা ক্লাব এলচের হয়ে খেলেন। তিনি মূলত একজন আক্রমণাত্মক মধ্যমাঠের খেলোয়াড় এবং পার্শ্বীয় খেলোয়াড় হিসেবেও খেলতে পারেন।
বার্সেলোনা
কাতালুনিয়ার সাবাদেয়, বার্সেলোনায় জন্মগ্রহণকারী কোয়াদো রিয়াল ক্লাব দেপোর্তিউ এস্পানিওল এবং সিই মেরকান্তিল-এ কাজ করার পর ২০০৯ সালে ফুটবল ক্লাব বার্সেলোনার যুব প্রস্তুতি দলে যোগ দেন। তিনি বার্সেলোনা যুব দলের সদস্য ছিলেন যেটিতে ফাইনালে চেলসিকে ৩–০ গোলে পরাজিত করে ২০১৭–১৮ উয়েফা যুব লিগ জিতেছিল।
১৭ মার্চ ২০১৮ সালে যুব প্রস্তুতির মধ্য দিয়ে অগ্রসর হওয়ার পর লোরকা ফুটবল ক্লাবের বিরুদ্ধে ১–১ গোলে ড্রতে শুরু করে সেহুন্দা দিভিসিওনে বার্সেলোনা বি এর হয়ে কোয়াদোর অভিষেক হয়। তিনি ১৫ ডিসেম্বর ২০১৮ সালে বার্সা বি-এর হয়ে তার প্রথম গোল করেন, যেখানে তারা লেইদা এসপোর্টিউ এর বিরুদ্ধে ২–১ গোলে ঘরোয়া জয়ে শেষ মুহূর্তের বিজয়ী।
৩১ মার্চ ২০২১ সালে কোয়াদো বার্সার সাথে ২০২৩ সাল পর্যন্ত আরও দুই বছরের জন্য তার চুক্তি নবায়ন করেন। যদিও বার্সেলোনার প্রাক-মৌসুম চলাকালীন ২০২১ সালের আগস্টে কোয়াদো তার ভবিষ্যৎ সমাধানের জন্য স্টুটগার্টে বার্সার প্রশিক্ষণ শিবির ত্যাগ করেন। ক্লাব ব্রুজ এবং শেফিল্ড ইউনাইটেডের কাছে ঋণ নিয়ে ব্যর্থ হওয়ার পর কোয়াদোকে নিবন্ধনহীন রেখে দেওয়া হয়েছিল এবং উর্ধ্বতন স্কোয়াড বা বার্সা বি-তে অন্তর্ভুক্ত করা হয়নি, যার অর্থ হল তিনি জানুয়ারি ২০২২ পর্যন্ত খেলতে পারবেন না। এরপর ক্লাবের পক্ষ থেকে সিদ্ধান্ত নেওয়া হয় যে লা লিগার নিয়মের কারণে তাকে বাকি মৌসুমের জন্য নিবন্ধনের অনুমতি না দেওয়ার কারণে জানুয়ারিতে ঋণে চলে যেতে হবে।
এলচে ঋণ
১৫ আগস্ট ২০২২ সালে কোয়াদো শীর্ষ স্তরে এলচে ফুটবল ক্লাবের সাথে এক বছরের ঋণ চুক্তিতে সম্মত হয়েছিল।
অর্জন
বার্সেলোনা
মেছড়া ইউনিয়ন
মেছড়া ইউনিয়ন বাংলাদেশের রাজশাহী বিভাগের সিরাজগঞ্জ জেলার সিরাজগঞ্জ সদর উপজেলার অন্তর্গত একটি ইউনিয়ন পরিষদ। এটি ৪১.৪৫ বর্গকিমি (১৬.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,০০০ জন জন। ইউনিয়নটিতে মোট গ্রামের সংখ্যা ২৩টি ও মৌজার সংখ্যা ১২টি।
রতিক্রিয়াকালীন মাথাধরা
রতিক্রিয়াকালীন মাথা ধরা (Sexual headaches/coital cephalalgia) হচ্ছে মাথা ধরার এক বিরল প্রকার; যা যৌন ক্রিয়াকালীন সময় বিশেষত রাগমোচন ও হস্তমৈথুনের সময়ে মানুষের ঘাড় এবং মস্তিষ্কাভ্যন্তরে অনুভূত হয়। এ মাথাধরা যদিও খুব বেশি প্রকট হয় না কিন্তু অনেক সময় অন্তর্মস্তিষ্ক রক্তক্ষরণ (intracranial hemorrhage) এবং মস্তিষ্ক ধমনী সংকীর্ণায়নের (cerebral infarction) কারণেই এর মাথা ধরা সৃষ্ঠ হতে পারে। এমনটা হয়েছে কিনা তা বুঝা যায় যদি মাথা ধরা হঠাৎ করে তীব্রভাবে অনুভূত হয়। কায়িক বা মানসিক শ্রম, যৌন উত্তেজনা অথবা ঘাড় এবং মুখের পেশী সংকোচন এর জন্য এমনটা হতে পারে। বেশিরভাগ ক্ষেত্রেই এ মাথা ধরা সফলভাবে ওষুধ প্রয়োগের ফলে সম্পুর্ণভাবে সেরে যায়।
উপস্থাপন
ইন্টারন্যাশনাল ক্লাসিফিকেশন অব হেডেক ডিসঅর্ডারের (আইসিএইচডি) এর তৃতীয় সংস্করণ অনুযায়ী এজাতীয় মাথাব্যাথা "প্রাথমিকভাবে যৌন ক্রিয়ার সাথে সম্পৃক্ত", এই ধরনের মাথাধরা মৃদুভাবে শুরু হয়, যা যৌন উত্তেজনার সাথে বাড়তে থাকে এবং রাগমোচনের সময় তীব্র আকার ধারণ করে। কিছু রোগীর ক্ষেত্রে এ মাথাধরা প্রায়সই রাগমোচনের সময় হঠাৎই শুরু হয়। দুই তৃতীয়াংশ ক্ষেত্রে এই মাথাধরা দ্বিপার্শ্বিক এবং বাকি ক্ষেত্রে এক পার্শ্বিক। মাথাধরা যদি তীব্র হয় তবে তা ১ মিনিট থেকে ২৪ ঘণ্টা স্থায়ী হয় অথবা মাথাধরা যদি হালকা হয়, তবে তা ৭২ ঘণ্টা অবধি স্থায়ী হতে পারে। এটি কখন ঘটবে তা পুর্ব থেকে নির্ধারণ করা যায় না এবং প্রতিটি যৌন ক্রিয়ার সময় নাও ঘটতে পারে।
আইসিএইচডির পূর্ববর্তী সংস্করণে এই অবস্থাকে দুইটি বিভাগে পৃথক করা হয়েছে। একটি হলো "রাগমোচনপূর্ব মাথাধরা" এবং "রাগমোচনকালীন মাথাধরা"। এই দুইটি বিভাগকে পরবর্তীতে একটি বিভাগে নিয়ে আসা হয়, কারণ চিকিৎসা সংক্রান্ত গবেষণাগুলো দুইয়ের মধ্যে কোনো পার্থক্য করতে পারে নি। রাগমোচন-উত্তর মাথাধরা মানুষের অবস্থানের ভিত্তিতে, তার অঙ্গ কী অবস্থায় আছে তার উপর নির্ভর করে। স্বতঃস্ফূর্তভাবে সেরেব্রোস্পাইনাল ফ্লুইডের বেরিয়ে আসার দরুনও এমনটা হতে পারে। যৌনক্রীয়া কালীন সময়ে তীব্র মাথাব্যথার অন্যতম কারণ হতে পারে অন্তর্মস্তিষ্ক রক্তক্ষরণ, মধ্যমাত্রিকা নিম্নরক্তক্ষরণ, (subarachnoid hemorrhage) অথবা মস্তিষ্ক ধমনী সংকীর্ণায়ন। এমনটা হলে তাৎক্ষণিক ভাবে চিকিৎসকের দ্বারস্থ বা চিকিৎসা সংক্রান্ত বিধি অনুসরণ করা উচিত
কারণ
কিছু রোগীর জন্য এই মাথাধরা সাধারণ কায়িক শ্রমের জন্য হতে পারে। একটি গবেষণায় ৪০ শতাংশ রতিকালীন মাথাধরা রোগীর ক্ষেত্রে দেখা গিয়েছে, তাদের মাথাধরা যৌনতা বিহীন পরিশ্রম করলেও উদ্ভূত হতে পারে। শরীরচর্চার একটি প্রেসর প্রতিক্রিয়াকে এই সমস্যার কারণ হিসেবে ধারণা করা হয়েছে। অন্যান্য রোগীদের জন্য এই মাথাধরা যৌন উত্তেজনা এবং মুখ ও ঘাড়ের পেশী সংকোচনের কারণে সৃষ্ট হয়।
রোগবিদ্যা গবেষণা
মোট জনসংখ্যার ১ শতাংশ মানুষের ক্ষেত্রে এই মাথাধরা হতে পারে। যেকোনো বয়সে যৌনক্রীয়ার সময় এই মাথাব্যথা হতে পারে। এই মাথাব্যথা নারীর তুলনায় পুরুষে বেশি দেখা যায়, বিশেষত লিঙ্গ অনুপাতের দিকে আলোকপাত করা হলে ১.২:১ এবং ৩:১ অনুপাতের মধ্যে এই মাথাব্যথা দেখা যায়। অর্থাৎ যে পরিমাণ মানুষে এই মাথাব্যাথা দেখা যায়, তাদের মধ্যে প্রতি ১ জন নারীর বিপরীতে গড়পড়তায় ১.২ জন পুরুষ থেকে ৩ জন পুরুষের রতিকালীন মাথাধরা হতে পারে।
চিকিৎসা
একজন চিকিৎসক যৌনক্রীয়া করার সময় উত্তেজনা পরিহার করার কথা বলতে পারেন ইনডোমেথাসিয়ান এবং বেটা ব্লকার এধরনের মাথা ধরায় ফলপ্রসূ চিকিৎসা হিসেবে বিভিন্ন কেস স্টাডিতে দেখা গিয়েছে। প্রোপানল, বেলেগ্রাল, এবং ট্রিপ্টান এধরনের ব্যথায় সফলভাবে ব্যবহৃত হচ্ছে। এন্সিডোটাল এবং পরোক্ষ প্রমাণ থেকে দেখা গিয়েছে ম্যাগনেসিয়ামের ব্যবহার মাথাব্যথা উপশমে কার্যকরী।
ধর্মচক্র
ধর্মচক্র (সংস্কৃত: धर्मचक्र; পালি: धम्मचक्क/ধম্মচক্ক; প্রাকৃত: ধংমচংক/𑀥𑀁𑀫𑀘𑀁𑀓/धंमचंक) বা ধর্মের চাকা হিন্দুধর্ম, জৈনধর্ম এবং বিশেষ করে বৌদ্ধধর্মের মতো ভারতীয় ধর্মে ব্যবহৃত বিস্তৃত প্রতীক।
ঐতিহাসিকভাবে, ধর্মচক্র প্রায়ই পূর্ব এশীয় মূর্তি ও শিলালিপিতে অলঙ্করণ হিসাবে ব্যবহৃত হত, যা পূর্ব এশিয়ার সংস্কৃতির আদিকাল থেকে শুরু করে বর্তমান পর্যন্ত। এটি আজও বৌদ্ধধর্মের প্রধান প্রতীক হিসেবে রয়ে গেছে।
বুৎপত্তি
সংস্কৃত বিশেষ্য ধর্ম ( थर्म ) হল ধ্রুত থেকে উদ্ভূত উৎস 'ধারণ করা, বজায় রাখা, রাখা',  এবং এর অর্থ 'কী প্রতিষ্ঠিত বা দৃঢ়' এবং তাই 'আইন'। এটি বৈদিক সংস্কৃত থেকে উদ্ভূত হয়েছে যার অর্থ "বাহক, সমর্থক" ঐতিহাসিক বৈদিক ধর্মে যাকে ঋত-এর একটি দিক হিসেবে ধারণা করা হয়েছে।
ইতিহাস ও ব্যবহার
অনুরূপ চাকা/চক্র প্রতীকগুলি সমস্ত ভারতীয় ইতিহাসে সবচেয়ে প্রাচীন। মাধবন ও পারপোলা উল্লেখ করেন যে সিন্ধু উপত্যকা সভ্যতার নিদর্শনগুলিতে, বিশেষ করে বেশ কয়েকটি সীলের উপর একটি চাকার প্রতীক ঘন ঘন দেখা যায়। উল্লেখযোগ্যভাবে, এটি ধোলাভিরা সাইনবোর্ডে দশটি চিহ্নের অনুক্রমে উপস্থিত রয়েছে। সৌর প্রতীক হিসেবে এটি প্রথম দেখা যায় সিন্ধু সভ্যতার কাদামাটির সিলে ২৫০০ খৃষ্টপূর্বাব্দ থেকে। এই ধরনের চাকাও বিষ্ণুর প্রধান গুণ।
কিছু ইতিহাসবিদ প্রাচীন চক্র চিহ্নকে সৌর প্রতীকের সাথে যুক্ত করেছেন। বেদে, সূর্য দেবতা সৌর চাকতির সাথে যুক্ত, যাকে বলা হয় এক চাকার রথ (চক্র)। মিত্র, সূর্যের রূপ, "জগতের চক্ষু" হিসাবে বর্ণনা করা হয়েছে এবং এইভাবে সূর্যকে চোখ (চক্ষু) হিসাবে কল্পনা করা হয়েছে যা বিশ্বকে আলোকিত করে এবং উপলব্ধি করে। সুতরাং, চাকা প্রতীক আলো ও জ্ঞানের সাথেও যুক্ত হতে পারে।
ধর্মীয় দীক্ষা আচার
প্রাচীন গ্রীক, ইব্রীয়/ইহুদি, ব্যাবিলনীয়, মায়ান এবং নর্স সংস্কৃতি সহ অনেক সংস্কৃতি দীক্ষার আচার-অনুষ্ঠান অনুশীলন করে। মিয়ামাইরির আধুনিক জাপানি অভ্যাসটি এমন একটি অনুষ্ঠান। কিছু কিছু ক্ষেত্রে, এই ধরনের প্রমাণ আধুনিক অনুশীলনের পরিবর্তে প্রত্নতাত্ত্বিক ও বর্ণনামূলক হতে পারে।
ব্রহ্মকুমারবাদ
ব্রহ্মকুমারবাদে, ৬ মাস থেকে ৩ বছরের পরীক্ষামূলক সময়ের পরে, শত শত অল্পবয়সী মেয়ে এবং কুমারী নারীকে গণবিবাহে ঈশ্বরের সাথে বিয়ে দেওয়া হয়। তাদের যৌতুক সেই সংস্থার দ্বারা নেওয়া হয় যার পরে তারা এটির অন্তর্ভুক্ত এবং প্রায়শই তাদের পরিবার থেকে অনেক দূরত্বে পোস্ট করা হয়, তাদের আবার দেখা হওয়ার সম্ভাবনা নেই। এমন করে পৃথিবীতে ফিরে আসা তাদের জন্য খুবই কঠিন। গরিবদের অবাঞ্ছিত কন্যাদের তাদের উপর ডাম্প করা থেকে বিরত করার একমাত্র উপায় হিসাবে এই অনুশীলনটিকে ধর্ম দ্বারা রক্ষা করা হয়েছিল।
খ্রিস্টধর্ম
অপ্সুদীক্ষা হলো খ্রিস্টান ধর্মীয় আচার, যে আচারে নব দীক্ষিত বা শিশুদেরকে সাময়িকভাবে পানিতে ডুবিয়ে খ্রিস্টধর্মে দীক্ষিতকরণ ও খ্রিস্টান নামকরণ করা হয়।  এটা হলো খ্রিস্টান ধর্মের প্রথম ধাপ।
নস্টিক ক্যাথলিকবাদ এবং থেলেমা
এচ্চলেসিয়া গ্নস্তিচা ক্যাথলিক, বা গ্নস্তিচ ক্যাথলিক চার্চ (এচ্চলেসিয়াস্তিচাল আরম এর ওরদ টেম্পলি ওরিএন্তিস), কমপক্ষে ১১ বছর বয়সী যেকোন ব্যক্তিকে তার বাপ্তিস্মের অনুষ্ঠান অফার করে। অনুষ্ঠানটি নস্টিক গণের আগে সঞ্চালিত হয় এবং থেলেমিক সম্প্রদায়ের মধ্যে প্রতীকী জন্মের প্রতিনিধিত্ব করে।
হিন্দুধর্ম
অক্ষরাভ্যাসং হল হিন্দু শিক্ষা দীক্ষা অনুষ্ঠান যা সাধারণত শিশুদের জন্য কর্ণাটক, অন্ধ্রপ্রদেশ ও তেলেঙ্গানায় অনুষ্ঠিত হয়। যদিও আচারের ধর্মীয় তাৎপর্য রয়েছে, এটি বিশ্বাসে দীক্ষার সাথে জড়িত নয়, বরং বিদ্যালয়ে পড়া শুরু করে।
ইহুদি ধর্ম
ইহুদি ধর্মে রূপান্তরের জন্য মিকভেহ, প্রাকৃতিক ঝর্ণার সাথে সংযুক্ত ধর্মীয় শুদ্ধিকরণ স্নানে সম্পূর্ণ নিমজ্জন প্রয়োজন, প্রাকৃতিকভাবে সৃষ্ট জলের কূপ বা বৃষ্টিতে ভরা কুন্ড। গোঁড়া ইহুদি ধর্ম অনুসারে, ধর্মান্তরিত ব্যক্তিকে নিমজ্জিত করার জন্য তিনজন ধর্মীয়ভাবে পর্যবেক্ষক পুরুষ সাক্ষীর প্রয়োজন, বিশেষ করে রব্বিদের। সম্ভাব্য ধর্মান্তরিত ব্যক্তিদের অবশ্যই তিনজন সাক্ষীর সামনে ইহুদি ধর্মের আইন ও বিশ্বাস মেনে নিতে হবে; আচার বিসর্জনের আগে পুরুষদের অবশ্যই খৎনা করাতে হবে।
কবির পন্থী সাধু রামপাল জি
সন্ত রামপাল জি তিনটি পর্যায়ে দীক্ষা প্রক্রিয়া সম্পন্ন করেন। প্রতিটি পর্যায়ের জন্য, দীক্ষা গ্রহণের পর অনুসরণ করতে হবে বিভিন্ন নিয়ম। একবার উচ্চাকাঙ্ক্ষী বর্ণিত সমস্ত নিয়ম মেনে চলার প্রতিজ্ঞা করলে, সন্ত রামপাল জি দীক্ষা দেন।
মন্দবাদ
মন্দবাদ-এ, পুরোহিতের দীক্ষার আচারগুলি জটিল ও দীর্ঘ। উদাহরণস্বরূপ, টারমিদা (কনিষ্ঠ পুরোহিত) শুরু করতে ৬৮ দিন সময় লাগে।
রহস্য ধর্ম
গ্রেকো-রোমান বিশ্বে, রহস্য ধর্মগুলি ছিল সেগুলি যেগুলির জন্য দীক্ষার প্রয়োজন ছিল, যা সকলের জন্য উন্মুক্ত ছিল এমন সর্বজনীন আচার থেকে আলাদা; "রহস্য", মিস্টিরিয়নের জন্য গ্রীক শব্দ, মিস্টেস থেকে এসেছে, "সূচনা।" ("কিছু অজানা বা জানা কঠিন"-এর সমসাময়িক ইংরেজি অর্থ এই ধর্মগুলির দ্বারা প্রতিশ্রুত রহস্যময় জ্ঞানের আশেপাশের গোপনীয়তা থেকে বিকশিত হয়েছে।) প্রাচীন রহস্যগুলির মধ্যে সবচেয়ে বিখ্যাত এবং ধ্রুপদী গ্রীসে সবচেয়ে গুরুত্বপূর্ণ ছিল এলিউসিনীয় রহস্যবাদ। অর্ফিক, ডায়োনিসিয়ান বা ব্যাচিক নামে পরিচিত রহস্যগুলি দেবতা দিয়োনুসোস এবং তার "নবী" ওর্ফেউসের সাথে সম্পর্কিত। রোমান শাসনের অধীনে হেলেনিস্টিক যুগে, আইসিস, মিথ্রাস এবং সাইবেলের রহস্যগুলি ভূমধ্যসাগরের চারপাশে এবং উত্তরে রোমান ব্রিটেন পর্যন্ত ছড়িয়ে দেওয়া হয়েছিল।
এপুলিয়াস, ২য় শতাব্দীর রোমান লেখক, আইসিসের  রহস্যের মধ্যে সূচনা বর্ণনা করেছেন। দীক্ষার আগে পাবলিক স্নানে একটি সাধারণ স্নান এবং পুরোহিতের দ্বারা আনুষ্ঠানিক ছিটিয়ে দেওয়া হয়েছিল, যার পরে প্রার্থীকে আইসিসের মন্দিরে গোপন নির্দেশ দেওয়া হয়েছিল। প্রার্থী তারপরে মাংস এবং ওয়াইন থেকে দশ দিন উপবাস করেছিলেন, তারপরে তাকে লিনেন পরিধান করা হয়েছিল এবং রাতে অভয়ারণ্যের অভ্যন্তরীণ অংশে নিয়ে যাওয়া হয়েছিল, যেখানে প্রকৃত দীক্ষা হয়েছিল, যার বিবরণ গোপন ছিল। পরের দুই দিন, তার পবিত্রতার পোশাক পরে, তিনি ভোজসভায় অংশগ্রহণ করেন। এপুলিয়াস ওসাইরিস-এর ধর্মে দীক্ষা এবং এখনও তৃতীয় দীক্ষা, একই প্যাটার্নের বর্ণনা করেছেন।
লুসিয়াসের জল-হীন সূচনা, এপুলিয়াসের গল্পের চরিত্র যাকে গাধায় পরিণত করা হয়েছিল এবং আইসিস দ্বারা মানব রূপে পরিবর্তিত হয়েছিল, দেবীর আচার-অনুষ্ঠানের ধারাবাহিক ডিগ্রীগুলি প্রদর্শনের জন্য উল্লেখযোগ্য সময়ের অধ্যয়নের পরেই সম্পন্ন হয়েছিল। তার আনুগত্য ও বিশ্বস্ততা, খ্রিস্টধর্মে বাপ্তিস্মের পূর্বের ক্যাচুমেনাল অনুশীলনের অনুরূপ।
শিখধর্ম
শিখ দীক্ষা অনুষ্ঠানটি ১৬৯৯ সাল থেকে শুরু হয় যখন ধর্মের দশম নেতা (গুরু গোবিন্দ সিং) পাঁচজন অনুসারীকে দীক্ষা দিয়েছিলেন এবং তারপরে তিনি নিজেই তার অনুসারীদের দ্বারা দীক্ষিত হয়েছিলেন। শিখ বাপ্তিস্ম অনুষ্ঠানকে অমৃত সঞ্চার বা খন্ডে দি পাহুল বলা হয়। দীক্ষিত শিখকে অমৃতধারীও বলা হয়, যার আক্ষরিক অর্থ "অমৃত গ্রহণকারী" বা যিনি "অমৃত গ্রহণ করেছেন"।
খন্দে দি পাহুল গুরু গোবিন্দ সিংয়ের সময়ে শুরু হয়েছিল যখন ১৬৯৯ সালে বৈশাখীর দিন শ্রী আনন্দপুর সাহিবোনে খালসা উদ্বোধন করা হয়েছিল। গুরু গোবিন্দ সিং শিখদের সমাবেশকে জিজ্ঞাসা করেছিলেন যারা ঈশ্বরের জন্য প্রাণ দিতে প্রস্তুত ছিল। প্রথমে, লোকেরা ইতস্তত করছিল, তারপর একজন লোক এগিয়ে গেল এবং তাকে তাঁবুতে নিয়ে যাওয়া হল। কিছুক্ষণ পর, গুরু গোবিন্দ সিং তাঁবু থেকে বেরিয়ে আসেন, তাঁর তলোয়ার থেকে রক্ত ​​ঝরতে থাকে। আবারও একই প্রশ্ন করলেন। পরবর্তী চারজন স্বেচ্ছাসেবক তাঁবুতে থাকার পর, তিনি চারজনের সাথে আবার আবির্ভূত হলেন, যারা এখন তার মতো পোশাক পরেছিলেন। এই পাঁচজন ব্যক্তি পাঞ্জ পেয়ারেস বা "প্রিয় পাঁচ" নামে পরিচিত হয়েছিলেন। এই পাঁচজনই অমৃত গ্রহণের মাধ্যমে খালসায় দীক্ষিত হন। এই পাঁচজন হলেন ভাই দয়া সিং, ভাই মুখম সিং, ভাই সাহেব সিং, ভাই ধরম সিং এবং ভাই হিম্মত সিং। শিখ পুরুষদের তখন "সিংহ" নাম দেওয়া হয়েছিল, যার অর্থ "সিংহ" এবং মহিলাদের শেষ নাম "কৌর", যার অর্থ "রাজকুমারী"।
লোহার বাটি পরিষ্কার জলে ভরে, তিনি একটি দুই ধারী তরবারি দিয়ে নাড়তে থাকলেন (যাকে খান্দা বলা হয়) এর উপরে পাঁচটি পবিত্র গ্রন্থ বা বাণী পাঠ করার সময় - জপজি, জাপ সাহেব, সাওয়াইয়ে, চৌপাই  ও আনন্দ সাহেব। গুরুর স্ত্রী, মাতা জিতো (মাতা সাহেব কৌর নামেও পরিচিত), পাত্রে চিনির স্ফটিক ঢেলে দেন, লোহার রসায়নের সাথে মিষ্টতা মিশ্রিত করেন। পাঁচজন শিখ বাটিটির চারপাশে মাটিতে বসেছিল যখন পবিত্র আয়াতগুলি পাঠ করার জন্য পবিত্র জল মন্থন করা হচ্ছিল।
পাঁচটি বাণী পাঠের সাথে সাথে, খন্দে দি পাহুল বা  অমৃত, অমরত্বের অমৃত, প্রশাসনের জন্য প্রস্তুত ছিল। গুরু গোবিন্দ সিং পাঁচজন শিখকে পাঁচটি করে খেজুর দিয়েছিলেন।
উইক্কা
উইক্কাতে, শিশুকে মা ঈশ্বর ও দেবীর কাছে ধরে রাখে এবং তারপরে জল ছিটিয়ে দেয় বা একটি ছোট আগুনের উপর দিয়ে যায়। একে বলা হয় উইকানিং।
১০১ রেন্ট বয়েজ
১০১ রেন্ট বয়েজ (101 Rent Boys) হল ২০০০ সালে মুক্তিপ্রাপ্ত একটি তথ্যচিত্র। এই ছবিতে ক্যালিফোর্নিয়ার লস এঞ্জেলস অঞ্চলের পুরুষ যৌনকর্মীদের জীবনযাপনের দিকগুলি তুলে ধরা হয়েছে। ফেন্টন বেইলি ও র‍্যান্ডি বারবাটো পরিচালিত এই ছবিটিতে ১০১ জন যৌনকর্মীর বর্ণনা দেওয়া হয়েছে। এঁদের সময় পাওয়ার বিনিময়ে ৫০ ডলার খরচ করতে হয়। এই যৌনকর্মীরা বিভিন্ন জাতি, অঞ্চল ও অর্থনৈতিক প্রেক্ষাপট থেকে আগত। এই যৌনকর্মীদের সান্টা মনিকা বুলেভার্ড অঞ্চল ও তার পারিপার্শ্বিক এলাকা থেকে একত্র করা হয়। এঁরা বিভিন্ন বিষয় আলোচনা করেন। অনেকেই তাদের ব্যক্তিগত ইতিহাস এবং তাদের কাজের প্রকৃতি সম্পর্কে মন্তব্য করেন।
প্রেক্ষাপট ও চলচ্চিত্রের বিষয়বস্তু
চলচ্চিত্রকার ফেন্টন বেইলি ও র‍্যান্ডি বারবাটো ইতিপূর্বে দি আইজ অফ টমি ফায় ও পার্টি মনস্টার নামে দু-টি ইন্ডিপেনডেন্ট চলচ্চিত্র নির্মাণ করেছিলেন। এই দু-টি ছবি বিভিন্ন বিষয়ের উপর আলোকপাত করলেও, এর সিনেমাটোগ্রাফি ও সাধারণ ভঙ্গিমা ১০১ রেন্ট বয়েজ ছবির অনুরূপ। প্রত্যেক যৌনকর্মীকে ৫০ ডলার পারিশ্রমিক দিয়ে তাদের সাক্ষাৎকার নেওয়া হয়। এই যৌনকর্মীদের সান্টা মনিকা বুলেভার্ড অঞ্চল ও তার পারিপার্শ্বিক এলাকা থেকে একত্র করা হয়।
যাঁদের সাক্ষাৎকার নেওয়া হয়, তারা মার্কিন যুক্তরাষ্ট্রে যৌনব্যবসার নানান দিক সম্পর্কে আলোচনা করেন। এগুলির মধ্যে উল্লেখযোগ্য তাদের স্বতন্ত্র শারীরিক বিক্রয়-ব্যবস্থা, খদ্দেরদের প্রতি তাদের আচরণ এবং যৌনতা-সংক্রান্ত পছন্দ-অপছন্দ। আত্মপরিচয় ও যৌনপ্রবৃত্তি প্রকাশ পায়। একাধিক মানুষ “গে ফর পে” (অর্থের বিনিময়ে পুরুষ-সমকামী) হয়ে যান। শারীরিক নিগ্রহ ও গৃহহীনতার পর্যায় সংক্রান্ত তাদের ব্যক্তিগত জীবনসমস্যাগুলির কথাও উঠে আসে। এঁদের কয়েকজন বাল্যকালে যৌননিগ্রহের শিকার হয়েছিলেন। কেউ কেউ অবসাদের অনুভূতি ও বিচ্ছিন্নতাবোধের কথাও উল্লেখ করেন। উদাহরণস্বরূপ, একজনের বর্ণনা অনুসারে ড্রাগের ব্যবহার “বিক্রয়সামগ্রী হিসেবে নিজেকে একাত্ম করার” জন্য তার “নিজেকে [যৌনব্যবসার] সঙ্গে মানিয়ে নেওয়ার প্রচেষ্টা”। যদিও অন্যরা তাদের দুশ্চিত্র বলার বা কলঙ্কিত করার প্রতিবাদ করেন। প্রত্যেক যৌনকর্মীর একটি বড়ো কার্ড আছে। এই কার্ডে যে নম্বরের উল্লেখ করা হয়েছে, তারই ভিত্তিতে তারা চলচ্চিত্রে সাক্ষাৎকার দানের জন্য ডাক পান।
ছবিতে উল্লিখিত বিষয়গুলির অতিরিক্ত উদাহরণগুলির মধ্যে রয়েছে এক পেশাদার ল্যাটিনো যৌনকর্মীর বয়ান। অতীতে তিনি ছিলেন একজন ‘গ্যাং মেম্বার’ (বিডিএসএম দৃশ্যে কর্মরত একজন অত্যুৎসাহী ফেটিজমের প্রতীক)। আর একজন যৌনকর্মী রূপান্তরকামী। ছবিতে যাঁরা সাক্ষাৎকার দিয়েছেন, তাদের বেশভূষা এবং পোষাকের অবস্থা ব্যক্তিবিশেষ অনুসারে পৃথক পৃথক। অল্পক্ষেত্রে নগ্নতা প্রকাশিত হয়েছে। তবে ছবিতে কোনও যৌন দৃশ্য নেই।
সমালোচনা ও প্রতিক্রিয়া
ভ্যারাইটি পত্রিকায় চলচ্চিত্র সমালোচক ডেনিস হার্ভে এই ছবিটি সম্পর্কে মিশ্র প্রতিক্রিয়া ব্যক্ত করেন। তার মতে, যে যৌনকর্মীদের সাক্ষাৎকার নেওয়া হয়েছে “তাঁদের সেখানে চিহ্নিত করার কাজই বেশি করা হয়েছে। তাঁদের যথার্থভাবে বোঝার চেষ্টা করা হয়নি।” তিনি বলেছেন যে, চলচ্চিত্রকারেরা “এমন এক মার্জিত ও সযত্নে দর্শিত প্যাকেজ উপস্থাপন করেছেন, যাতে একঘেয়েমির কোনও স্থানই নেই।” তবে তার মতে, এই যৌনকর্মীদের জীবন সম্পর্কে আরও গভীর আলোচনা কর প্রয়োজন ছিল। তার জন্য কম যৌনকর্মীর সাক্ষাৎকার নেওয়াই উচিত ছিল। যদিও হার্ভে মানে করেন ছবির কিছু কিছু দৃশ্য অবশ্যই “স্মরণীয়”। তিনি একটি উদাহরণ দেন। এক যৌনকর্মী অতিমাত্রায় হেরোইন সেবনে বাবা-মায়ের মৃত্যুর বর্ণনা দেন। হার্ভে বলেন, এই বর্ণনার ফলে “তাঁর আত্মা ভেসে গিয়েছে।”
মুক্তি
২০০০ সালের অগস্ট মাসে ব্রডকাস্ট নেটওয়ার্ক সিনেম্যাক্সে ছবিটি মুক্তি পায়।
জ্যোতির্বিজ্ঞানের ইতিহাস
আদি ইতিহাস
প্রাচীন সংস্কৃতিতে খ-বস্তুসমূহকে দেবতা এবং পবিত্র আত্মার সত্তা দ্বারা চিহ্নিত করা হতো। আর যেহেতু প্রাচীন বিশ্বাসমতে দেবতারা প্রাকৃতিক পরিবর্তন ঘটাতেন তাই এটিই সাধারণ বিশ্বাস ছিল যে এই খ-বস্তুসমূহের আপেক্ষিক অবস্থানের পরিবর্তনের কারণেই বৃষ্টি, খরা, ঋতু এবং জোয়ারের মত ঘটনাসমূহ ঘটে থাকে। এটি সাধারণ্য প্রচলিত ছিল যে সবচেয়ে দক্ষ পেশাদার জ্যোতির্বিদরা হলেন ধর্মগুরু (যেমন, ম্যাগি) এবং তারা যেভাবে স্বর্গের ব্যাখ্যা করতেন তাকে অলৌকিক বলে মনে করা হতো। সুতরাং জ্যোতির্বিজ্ঞানের প্রাচীন ইতিহাসকে বলা যায় জ্যোতিষ শাস্ত্রের ইতিহাস। জ্যোতির্বিজ্ঞানের সাথে সম্পর্কিত যেসকল প্রাচীন স্থাপত্য পাওয়া যায় (যেমন: স্টোনহেঞ্জ) তার সবগুলো যে একইসাথে জ্যোতির্বৈজ্ঞানিক গবেষণাগার এবং ধর্মীয় উপাসনালয়ের কাজ করতো তা বলাই বাহুল্য।
পৃথিবীর বর্ষপঞ্জিসমূহ তৈরি করা হয়েছিলো সূর্য এবং চন্দ্রের আচরণের উপর ভিত্তি করে। এদের আচরণের মাধ্যমেই যে দিন, মাস এবং বছরের আবর্তন ঘটে তা আমরা আজ ভাল করেই জানি। এই বর্ষপঞ্জিসমূহ কৃষিকাজে প্রভূত সহযোগিতা করতো, কারণ ফসলের ভালো ফলন নির্ভর করে বছরের ঠিক সময়ে এটি লাগানো হলো কি-না তার উপর। তাই কৃষির ইতিহাস শুরুর পরপরই এর প্রয়োজন দেখা দিয়েছিলো। সবচেয়ে পুরনো আধুনিক বর্ষপঞ্জি তৈরি হয়েছে রোমান বর্ষপঞ্জির উপর নির্ভর করে। রোমানরা এক বছরকে বার মাসে এবং প্রত্যেক মাসকে ত্রিশ অথবা একত্রিশ দিনে বিভক্ত করেছিলো। ৪৬ খৃস্টপূর্বাব্দে জুলিয়াস সিজার বর্ষপঞ্জিতে সংস্কার আনে এবং এর সাথে অধিবর্ষ যোগ করে।
বাইবেলে মহাবিশ্বে পৃথিবীর অবস্থান এবং তারা ও অন্যান্য গ্রহসমূহের প্রকৃতি নিয়ে বেশ কিছু ভাষ্য রয়েছে। দেখুন: বাইবেলীয় বিশ্বতত্ত্ব
মেসোপটেমিয়া
পশ্চিমা জ্যোতির্বিজ্ঞানের সূচনা ঘটে মেসোপটেমিয়ায়। মেসোপটেমিয়া - শব্দটির অর্থ "নদীসমূহের মধ্যবর্তী ভূমিসমূহ"। এই অঞ্চলটি টাইগ্রিস এবং ইউফ্রেটিস নামক দুইটি নদীর মাঝে অবস্থিত ছিল। এই অঞ্চলেই সুমের, অ্যাসিরিয়া এবং ব্যাবিলনিয়ার মত সুপ্রাচীন সম্রাজ্যসমূহ গড়ে উঠেছিলো। খৃস্টপূর্ব প্রায় ৩৫০০ - ৩০০০ অব্দে সুমেরীয়রা কীলকাকার নামে একধরনের লিখন পদ্ধতি তৈরি করেছিলো। এই সুমেরীয়রা খুব মৌলিক কিছু জ্যোতির্বৈজ্ঞানিক কাজ করেছিলো। এই কাজগুলো খুব বেশি না হলেও এগুলো ব্যাবিলনীয় জ্যোতির্বিজ্ঞানকে ব্যাপকভাবে প্রভাবিত করে। সুমেরীয়রা নাক্ষত্রিক ধর্মতত্ত্বের (ভৌতিক ধর্মতত্ত্ব নামেও পরিচিত) গোড়াপত্তন করে। এই ধর্মতত্ত্ব মেসোপটেমীয় পুরাণ এবং ধর্মে ব্যাপক প্রভাব বিস্তার করে। এছাড়া ষাটভিত্তিক একধরনের সংখ্যাপদ্ধতি ব্যবহার করতো যা তাদেরকে খুব বড় বা ছোট সংখ্যাসমূহ উপস্থাপনের কাজে সহযোগিতা করতো। তারাই প্রথম একটি বৃত্তকে ৩৬০ ডিগ্রীতে ভাগ করে এবং তার প্রতিটিকে ৬০ মিনিটে ভাগ করে। আরও তথ্যের জন্য দেখুন: ব্যাবিলনীয় সংখ্যাপদ্ধতি এবং ব্যাবিলনীয় গণিত।
বর্তমানকালে চিরায়ত উৎসসমূহ নিয়ে ঘাটাঘাটি করতে যেয়ে আমরা প্রায়ই ক্যালডিয়ান (Chaldeans) শব্দটি ব্যবহার করি। এই শব্দটি মেসোপটেমিয়ার জ্যোতির্বিদদের বুঝাতে ব্যবহৃত হয়ে থাকে যারা মূলত জ্যোতিষ শাস্ত্রের চর্চা করতো এবং ধর্মীয় অলৌকিকত্ব প্রদর্শন করে বেড়াতো। এজন্যে ক্যালডিয়ান শব্দটির আরেক অর্থ হচ্ছে: জ্যোতির্বেত্তা বা ভবিষ্যৎ বক্তা।
খাদিজা মাস্তর
খাদিজা মাস্তর (  ১১ ডিসেম্বর ১৯২৭– ২৫ জুলাই ১৯৮২) ছিলেন একজন ছোট গল্প লেখক এবং উর্দু সাহিত্যে অত্যন্ত গণ্য করা হয় এমন উপন্যাসী। তার আঙ্গান উপন্যাস উর্দু সাহিত্যে একটি সাহিত্যিক শ্রেষ্ঠ রচনা হিসাবে বিবেচিত হয়। এই উপন্যাস একটি টেলিভিশন নাটকেও তৈরি করা হয়েছে।  তার ছোট বোন হাজরা মাশরুর ছিলেন একজন ছোট গল্প লেখক। সেই সাথে তার ছোট বোন একজন বিখ্যাত কবি এবং নাট্যকার এবং তার একটি ছোট ভাই আছেন যার নাম খালিদ আহমদ।  খাদিজা সংবাদপত্রের বিভাগীয় লেখক।
প্রান্তিক জীবন
থাম্ব|Khadija Mastoor and Hajra Masroor with their mother and sisters
খাদিজার মাস্তর ডিসেম্বর ১৯২৭ সালের ১১ ডিসেম্বরে ভারতের বেরেলীতে জন্মগ্রহণ করেন। তার বাবা ছিলেন সৈয়দ তাহুর আহমদ খান। তিনি ছিলেন ব্রিটিশ সেনাবাহিনীতে মেডিকেল চিকিৎসক। হৃদ রোগে আক্রান্ত হবার পরে তিনি মারা যান। ১৯৪৭ সালে  পাকিস্তানের স্বাধীনতার পরে তিনি তার পরিবারের সাথে লহরে গিয়ে বসবাস স্থাপন  করেন।
সাহিত্য কর্মজীবন
তিনি ১৯৪২ সালে থেকে ছোট গল্প লিখতে শুরু করেন এবং তার মৃত্যুর আগ পর্যন্ত তিনি ছোট গল্প লেখা অবিরত রাখেন। তার লেখা ছোট গল্পের পাঁচটি বই এবং দুটি উপন্যাস এখন পর্যন্ত প্রকাশিত হয়েছে। তার গল্প সামাজিক এবং নৈতিক মূল্যের পাশাপাশি রাজনৈতিক উপর ভিত্তি করে লিখা হয়েছে। তার লেখা গল্পগুচ্ছ তার অভিজ্ঞতা এবং পর্যবেক্ষণ উপর ভিত্তি করে লেখা হয়েছে।
বাহাউদ্দিন জাকারিয়া বিশ্ববিদ্যালয়ে মুলতান সম্পর্কে গবেষণায় কাজ করেছেন। এগুলো ছিল খাদিজা মাস্তুরের জীবন ও সাহিত্যের অবদান ।
সাহিত্য কর্ম
(সাহিত্যের জন্য আদমজী পুরস্কার বিজয়ী)
২০১০ সালে পাকিস্তানের একাডেমির চেয়ারম্যান খাদিজা মাস্তুরের উপন্যাসে আঙ্গান প্রকাশ করেন। ফখর জামান বলেন, খাদিজা মাস্তুরের উপন্যাস আঙ্গান তার বড় সাহিত্য অর্জনের এক কর্ম বলে মনে করা হয় ।
ব্যক্তিগত জীবন
থাম্ব|Khadija Mastoor with her Husband Malik Zaheer-ud-Deen Babar Awan. তিনি একজন সাংবাদিককে বিয়ে করেন। তিনি যাকে বিয়ে করেন তার নাম মালিক জহির-উদ-দেইমান বাবর আওয়ান। তার সাথে বিয়ে করার পর তাদের দুই সন্তানের জন্ম হয়। একজনের নাম কিরণ ফয়জ ও আরেকজন মালিক পারভেজ আলম আওয়ান ।
মৃত্যু এবং উত্তরাধিকার
খাদিজা মাস্তুর ২৫ জুলাই ১৯৮২ সালে ইংল্যান্ডের লন্ডনে মারা যান। তিনি ইংল্যান্ডে মারা গেলেও তাকে পাকিস্তানের লহোরে কবর দেওয়া হয়।
২০০৫ সালে করাচি আর্টস কাউন্সিলের একটি অনুষ্ঠানের আয়োজন করা হয়। উক্ত অনুষ্ঠানে তার বোন হাজরা মাসর প্রধান অতিথি হিসাবে উপস্থিত  ছিলেন। তার বোন (হাজরা)  একজন উল্লেখযোগ্য লেখক। এই অনুষ্ঠানে সভাপতিত্ব করেন অন্য উল্লেখযোগ্য পণ্ডিত সাহার আনসারি। আনসারি বলেন, লেখক হিসাবে উভয় বোন তাদের নিজস্ব শৈলী এবং ঐতিহ্য প্রবর্তিত করেছেন। তিনি আরও বলেন, খাদিজা মাস্তুর কেবল চারদিকে লক্ষ্য করে বা তার চারিদেকের বস্তুগুলোর দিকে লক্ষ্য রেখে তার অভিজ্ঞতাগুলো লিখেন।
কাওয়াসাকি হ্যাভি ইন্ডাস্ট্রিজ
কাওয়াসাকি হ্যাভি ইন্ডাস্ট্রিজ লিমিটেড (কেএইচআই) (川崎重工業株式会社) (বা শুধু কাওয়াসাকি) হলো একটি জাপানি পাবলিক বহুজাতিক কর্পোরেশন যা মোটর সাইকেল, ইঞ্জিন, ভারী যন্ত্রপাতি, বায়ু-মহাকাশ ও সামরিক যন্ত্রাংশ, রোলিং স্টক এবং জাহাজ উৎপাদন করে। এর সদরদপ্তর জাপানের চুও, কৌবে ও মিনাতো, টোকিওতে অবস্থিত। এছাড়াও এটি শিল্প রোবট, গ্যাস টারবাইন, পাম্প, বয়লার ও অন্যান্য শিল্প পণ্য উৎপাদনে সক্রিয়। কোম্পানিটির নাম এর প্রতিষ্ঠাতা কাওয়াসাকি শোজোর অনুকরণে করা হয়েছে। কেএইচআই মিতসুবিশি হেভি ইন্ডাস্ট্রিজ ও আইএইচআইয়ের সাথে জাপানের তিনটি মূখ্য ভারী শিল্প উৎপাদনকারী হিসেবে পরিচিত। দ্বিতীয় বিশ্বযুদ্ধের আগে, কেএইচআই কোবে কাওয়াসাকি জাইবাতসুর অংশ ছিলো, যার মধ্যে কাওয়াসাকি স্টিল ও কাওয়াসাকি কিসেন অন্তর্ভুক্ত ছিলো। সংঘাতের পর কেএইচআই ডিকেবি গ্রুপের (কিরেতসু) অংশ হয়।
ইতিহাস
বাম|থাম্ব| কাওয়াসাকি লোগোর উল্লম্ব সংস্করণ শোজো কাওয়াসাকি ১৮৩৬ সালে জন্মগ্রহণ করেন, অল্প বয়স থেকেই সামুদ্রিক শিল্পের সাথে জড়িত ছিলেন। তিনি দুটি বিদেশী ব্যবসায়ে বিপর্যয়ের সাথে জড়িত থাকলে জাহাজের আধুনিকীকরণের ফলে বেঁচে যান যা জাপানি জাহাজ শিল্পের জন্য প্রযুক্তিগত উদ্ভাবন তৈরির সিদ্ধান্তের দিকে পরিচালিত করে। ১৮৭৮ সালে ব্যবসা খোঁজার জন্য সংগ্রাম করার পরে, তিনি প্রথম অর্ডার পান। এটি শিল্পে কোম্পানিটির সূচনা হিসাবে চিহ্নিত।
১৮৮৬ সালে কাওয়াসাকি ব্যবসাটি টোকিও থেকে হায়োগোতে স্থানান্তরিত করে। এটি তার কোম্পানিকে দেওয়া অর্ডারের উত্থান ও কাওয়াসাকি ডকইয়ার্ডের নাম পরিবর্তনের জন্য সুযোগ দেয়। ১৮৯৪ সালের চৈনিক-জাপানি যুদ্ধের সময় জাহাজের চাহিদা বেড়ে গেলে নতুন ও উন্নত কোম্পানিটি কাওয়াসাকি ডকইয়ার্ড কোং লিমিটেড হিসেবে প্রকাশ্যে আসে। কোজিরো মাতসুকাতাকে কোম্পানির প্রথম প্রেসিডেন্ট হিসেবে ঘোষণা করা হয়।
১৯০৬ সালে একটি নতুন কারখানা খোলার পর কাওয়াসাকি তার পণ্যগুলোকে বৈচিত্র্যময়ভাবে বানাতে শুরু করে। তারা প্রথম বিশ্বযুদ্ধের শেষের দিকে রেলপথ, স্বয়ংচালিত ও বিমান শিল্পের জন্য যন্ত্রাংশ তৈরি করতে শুরু করে। যুদ্ধের পরে ১৯১২ সালে মিত্রবাহিনীর অস্ত্র-সীমাবদ্ধতা চুক্তির সাথে সাথে কাওয়াসাকি জাহাজ নির্মাণে একটি বিশাল পতনের সম্মুখীন হয়। ১৯২৯ সালে বিষণ্নতা কোম্পানির জন্য প্রচুর পরিমাণে আর্থিক সমস্যার সৃষ্টি করে।
দ্বিতীয় বিশ্বযুদ্ধের সময় কাওয়াসাকি কি-৬১-এর মতো যুদ্ধ বিমান ের একটি প্রধান নির্মাতা ছিল, যা অনেক মার্কিন বিমানকর্মীকে হত্যা করে। ঠিক তার পরে, তারা যুদ্ধ বিমান থেকে উচ্চ গতির মোটরসাইকেল থেকে বায়ু গ্রহণকে অভিযোজিত করে। ১৯৪৭ সালে সরকার একটি নতুন জাহাজ নির্মাণের সূচনা চালু করে ও কাওয়াসাকিকে মুনাফা বৃদ্ধি করে এবং কোম্পানিকে পুনরুদ্ধার করতে সহায়তা করে। কোম্পানিটি সমস্ত ক্রিয়াকলাপ পুনরায় শুরু করতে সক্ষম হয়েছিল এবং ১৯৫০-এর দশকে জাপান বিশ্বের বৃহত্তম জাহাজ নির্মাতা হিসেবে নেতৃত্ব দিয়েছিল।
১৯৬০-এর দশকের শেষের দিকে, ১৯৭০-এর দশকে কাওয়াসাকি জাহাজ নির্মাণ শিল্প থেকে সরে আসতে শুরু করে ও তার কোম্পানিকে বৈচিত্র্যময় করে তুলে। তারা মোটরসাইকেল, জেট স্কিস, সেতু, টানেল-বোরিং মেশিন ও বিমান তৈরি করে। তারা নিউইয়র্ক সাবওয়ে ব্যবস্থার জন্য প্রযুক্তিগতভাবে উন্নত রেলগাড়ি সরবরাহ করেছিল।
১৯৯৫ সালে কাওয়াসাকি হেভি ইন্ডাস্ট্রিজ মানুষের কাছে পরিচিত বৃহত্তম কন্টেইনারশিপ তৈরির জন্য চীনের সাথে একটি চুক্তিতে আসে। এর ফলে কোম্পানিটি ১৯৯৬ সালে প্রত্যাশিত মুনাফার চেয়ে বেশি ঘোষণা করে। যাইহোক, লাভের কিছু পরেই কোম্পানিটি ব্যবসায় দীর্ঘ পতন দেখে তাদের একটি সমাধান খুঁজতে বাধ্য করে।
কোম্পানিটি ২১শ শতাব্দীতে ক্রমাগত লোকসান করতে দেখে, এটি ইশিকাওয়াজিমা-হারিমা হেভি ইন্ডাস্ট্রিজ কোংয়ের সাথে একটি যৌথ উদ্যোগ গঠন করে। যাইহোক, ২০০১ সালের শেষের দিকে, চুক্তিটি বাতিল হয়ে যায়। পরবর্তী বছরগুলোয় কাওয়াসাকি হ্যাভি ইন্ডাস্ট্রিজ কোংয়ের লাভ-লোকসানের ওঠানামা দেখা যায়।
মহাকাশ
বাম|থাম্ব|জাপানি এক্সপেরিমেন্ট মডিউল থাম্ব|কাওয়াসাকি সি-২ সামরিক পরিবহন বিমান থাম্ব|জাপান এয়ার সেলফ ডিফেন্স ফোর্সের একটি কাওয়াসাকি টি-৪ কাওয়াসাকি মহাকাশ শিল্পের বিভিন্ন পরিসরে সক্রিয়। কোম্পানিটি জাপানের প্রতিরক্ষা মন্ত্রণালয়ের একটি ঠিকাদার এবং সি-১ ট্রান্সপোর্ট এয়ারক্রাফ্ট, টি-৪ ইন্টারমিডিয়েট জেট প্রশিক্ষক এবং পি-৩সি অ্যান্টিসাবমেরিন ওয়ারফেয়ার টহল বিমানের মতো বিমান তৈরি করেছে। ২০০৭ সাল থেকে এটি পি-১ সামুদ্রিক টহল বিমান তৈরি করেছে এবং ২০১০ সাল থেকে, এটি সি-২ পরিবহন বিমান তৈরি করেছে। কাওয়াসাকি বিকে১১৭ সহ হেলিকপ্টারও তৈরি করে, যা এমবিবির সাথে যৌথভাবে তৈরি ও উৎপাদিত। এটি সিএইচ-৪৭জে/জেএ হেলিকপ্টারও তৈরি করে।
বাণিজ্যিক এভিয়েশন ব্যবসায়, কোম্পানিটি বৃহৎ যাত্রীবাহী বিমানের যৌথ আন্তর্জাতিক উন্নয়ন ও উৎপাদনে জড়িত। এটি বোয়িং কোম্পানির সাথে বোয়িং ৭৬৭, বোয়িং ৭৭৭ ও বোয়িং ৭৮৭ ড্রিমলাইনার, এবং এমব্রায়ারের সাথে ১৭০, ১৭৫, ১৯০ ও ১৯৫ জেটের যৌথ উন্নয়ন ও উৎপাদনে জড়িত। এটি ভি২৫০০, আরবি২১১/ট্রেন্ট, পিডাব্লিউ৪০০০ ও সিএফ৩৪-এর মতো যাত্রীবাহী বিমানের জন্য টার্বোফ্যান ইঞ্জিনের যৌথ আন্তর্জাতিক উন্নয়ন ও উৎপাদনেও জড়িত।
কাওয়াসাকি মহাকাশযানের জন্য পুনঃব্যবহারযোগ্য লঞ্চ যানের বিকাশের মতো প্রকল্পগুলোতেও অংশ নিয়েছে যা ভবিষ্যতের মহাকাশ পরিবহন পরিচালনা করবে, স্পেস রোবোটিক্স প্রকল্প যেমন আন্তর্জাতিক মহাকাশ স্টেশনের জন্য জাপানি এক্সপেরিমেন্ট মডিউল, বাতিল এইচওপিই-এক্স পরীক্ষামূলক কক্ষপথে বিমান ও ইটিএস-৭ এর জন্য ডকিং প্রক্রিয়া। জুলাই ১৯৯৭-এর একটি নথি অনুযায়ী, তারা কানকোহ-মারু মহাকাশ পর্যটন যান (কাওয়াসাকি এস-১ নামেও পরিচিত) এর একটি প্রধান প্রস্তুতকারক হতেন, যা কখনও উৎপাদনের মুখ দেখেনি।
প্রধান পণ্য
রোলিং স্টক
ডান|থাম্ব|জেআর পূর্ব শিনকানসেন ট্রেনের লাইনআপ, অক্টোবর ২০০৯ থাম্ব|পেন লাইনের বিডাব্লিউআই রেল স্টেশনে কাওয়াসাকি এমএআরসি ৩ দ্বি-স্তরের একটি ট্রেন বাল্টিমোরের দিকে রওনা হয়েছে।
কাওয়াসাকি জাপানের রোলিং স্টকের বৃহত্তম প্রস্তুতকারক। এটি ১৯০৬ সালে শিল্পে কাজ শুরু করে। এটি এক্সপ্রেস এবং কমিউটার ট্রেন, পাতাল রেল গাড়ি, মালবাহী ট্রেন, লোকোমোটিভ, মনোরেল ও নতুন পরিবহন ব্যবস্থা তৈরি করে। কাওয়াসাকি জাপানের শিনকানসেনের মতো উচ্চ-গতির ট্রেনের উন্নয়ন ও নকশার সাথেও জড়িত।
প্রধান পণ্য
জাহাজ নির্মাণ
কাওয়াসাকি শিপবিল্ডিং কর্পোরেশন হল কাওয়াসাকি হেভি ইন্ডাস্ট্রিজের সম্পূর্ণ মালিকানাধীন একটি সহযোগী প্রতিষ্ঠান। এর পণ্য পরিসরের মধ্যে রয়েছে উচ্চ-ক্ষমতাসম্পন্ন এলএনজি ও এলপিজি ক্যারিয়ার, কন্টেইনার জাহাজ, বাল্ক ক্যারিয়ার ও ভিএলসিসি, পাশাপাশি সাবমেরিন। কোম্পানিটি বৈদেশিক পরিকাঠামো ও পরীক্ষামূলক ভেসেল তৈরিতেও জড়িত।
কাওয়াসাকি প্রধান ইঞ্জিন, প্রপালশন সিস্টেম, স্টিয়ারিং গিয়ার, ডেক ও মাছ ধরার যন্ত্রপাতি সহ সামুদ্রিক যন্ত্রপাতি এবং সরঞ্জাম উৎপাদন করে। থাম্ব|কাওয়াসাকি শিপবিল্ডিং কর্পোরেশন - কোবে ওয়ার্কস কাওয়াসাকির কৌবে ও সাকাইদে, কাগাওয়াতে (কাগাওয়া প্রিফেকচার) শিপইয়ার্ড রয়েছে। কোম্পানিটি চীনের সিওএসকোর সাথে যৌথ উদ্যোগের অংশ হিসেবে অর্থাৎ নান্টোং সিওএসকো কেএইচআই শিপ ইঞ্জিনিয়ারিং কো., লি., নান্টিং, চীন, ও ডালিয়ান সিওএসকো কেএইচআই শিপ ইঞ্জিনিয়ারিং কো., লি, ডালিয়ান, চীনে জাহাজ নির্মাণ করে।
প্রধান পণ্য
বিদ্যুৎকেন্দ্র
কাওয়াসাকির মূল সেবা হল উচ্চ-ক্ষমতাসম্পন্ন গ্যাস টারবাইন। সংস্থাটি জীবাশ্ম জ্বালানির বিকল্প হিসেবে নতুন শক্তির উৎস বিকাশের সাথে জড়িত যেমন বায়ু শক্তি উৎপাদন, বায়োমাস শক্তি উৎপাদন, ফটোভোলটাইক ব্যবস্থা ও রিচার্জেবল ব্যাটারি।
প্রধান পণ্য
শিল্প কারখানার যন্ত্রপাতি
থাম্ব|কাওয়াসাকি এফএস-০৩এন শিল্প রোবট কাওয়াসাকি বৃহৎ সিমেন্ট, রাসায়নিক ও ননফেরাস মেটাল প্ল্যান্ট, প্রাইম মুভার ও কমপ্যাক্ট নির্ভুল যন্ত্রপাতি সহ শিল্প প্ল্যান্ট ও সরঞ্জামগুলির একটি বিস্তৃত অ্যারে তৈরি ও উৎপাদন করে। এটি নকশা করা থেকে থেকে বিক্রয় পর্যন্ত শিল্প প্ল্যান্ট প্রকৌশল প্রদান করে।
কাওয়াসাকি অটোমেশন ব্যবস্থাও তৈরি করে। সমাবেশ, হ্যান্ডলিং, ওয়েল্ডিং, পেইন্টিং ও সিলিংয়ের মতো প্রক্রিয়াগুলোর জন্য শিল্প রোবট, সেইসাথে বিতরণ ও সরবরাহের জন্য অটোমেশন সিস্টেম যেমন গাছপালা এবং বিমানবন্দরগুলির জন্য স্বয়ংক্রিয় পণ্য এবং কার্গো-হ্যান্ডলিং ব্যবস্থা তৈরি করে।
পরিবেশ ও পুনর্ব্যবহার
কাওয়াসাকি এমন সরঞ্জামের উন্নয়নে জড়িত যা বিস্তৃত শিল্পে দূষণ প্রতিরোধ করে। নেতৃস্থানীয় পণ্যগুলোর মধ্যে রয়েছে জ্বালানী গ্যাস ডিসালফারাইজেশন ও ডিনাইট্রিফিকেশন ব্যবস্থা এবং ছাই হ্যান্ডলিং ব্যবস্থা। কোম্পানিটি পৌরসভার বর্জ্য জ্বালিয়ে দেওয়ার প্ল্যান্ট, গ্যাসিফিকেশন ও গলানোর ব্যবস্থা, পয়ঃনিষ্কাশন শোধন ও স্লাজ ইনসিনারেশন প্ল্যান্ট সরবরাহ করে।
কাওয়াসাকি এমন ব্যবস্থাও তৈরি করছে যা বিস্তৃত পরিসরে পৌরসংস্থা ও শিল্প বর্জ্য পুনরুদ্ধার, পুনর্ব্যবহৃত এবং নতুন ব্যবহারের জন্য সক্ষম। এই ধরনের ব্যবস্থার মধ্যে রয়েছে রিফিউজ পেপার ও প্লাস্টিকের জ্বালানি উৎপাদন সুবিধা যা বর্জ্য কাগজ/প্লাস্টিককে সহজে হ্যান্ডেল করা কঠিন জ্বালানীতে রূপান্তরিত করে, এমন যন্ত্রপাতি যা পুরানো টায়ারকে হাইওয়ে পেভিং ম্যাটেরিয়াল ও টাইলসে রূপান্তরিত করে এবং কাঁচের বোতলগুলিকে আকার ও রঙ অনুযায়ী সাজায়।
প্রধান পণ্য
অবকাঠামো
কাওয়াসাকির ইস্পাত কাঠামো নির্মাণের ইতিহাস এক শতাব্দীরও বেশি সময় ধরে তথা এর প্রথম ব্যবসার মধ্যে সেতু নির্মাণ থেকে বিস্তৃত। কোম্পানি এলএনজির জন্য স্টোরেজ ব্যবস্থাপনা প্রদান করে,
কাওয়াসাকির পোর্টফোলিওতে প্রত্যাহারযোগ্য ছাদ, মেঝে ও অন্যান্য বিশাল কাঠামো অন্তর্ভুক্ত রয়েছে, সাপোরো গম্বুজের প্রত্যাহারযোগ্য তল একটি উদাহরণ।
নির্মাণের জন্য, কাওয়াসাকি হুইল লোডার, টানেল মেশিন, রোলার, স্নোপ্লো ও উদ্দেশ্য-নির্দিষ্ট লোডারের মতো পণ্য উৎপাদন করে। চ্যানেল টানেল খনন করতে ব্যবহৃত টানেল বোরিং মেশিন ও টোকিও বে অ্যাকোয়া-লাইন নির্মাণে ব্যবহৃত ১৪.১৪ মিটার ব্যাসের শিল্ড মেশিন দুটি সুপরিচিত উদাহরণ।
প্রধান পণ্য
পরিবহন
থাম্ব|কাওয়াসাকি নিনজা এইচ২আর থাম্ব|কাওয়াসাকি নিনজা জেডএক্স-আরআর থাম্ব|কাওয়াসাকি এক্সআই৭৫০আর থাম্ব|কাওয়াসাকি মুলে ০০৬
কাওয়াসাকি মোটরসাইকেল, জেট স্কিস, এটিভি ও গাড়ি উৎপাদন করে। কাওয়াসাকির মোটরসাইকেলের মধ্যে রয়েছে নিনজা স্পোর্ট বাইক, এবং ক্রুজার, দ্বৈত-উদ্দেশ্য ও মোটোক্রস মোটরসাইকেল, সেইসাথে ইউটিলিটি যানবাহন, এটিভি ও সাধারণ-উদ্দেশ্যের পেট্রল ইঞ্জিন। কাওয়াসাকির "জেট স্কি" যেকোনো ধরনের ব্যক্তিগত জলযানের জন্য একটি সাধারণ ট্রেডমার্ক হয়ে উঠেছে।
উত্তর আমেরিকা
ডান|থাম্ব| [[নিউ ইয়র্ক সিটি সাবওয়ে|নিউ ইয়র্ক সিটি সাবওয়েতে কাওয়াসাকি R62 সাবওয়ে কারগুলির একটি ট্রেন লাইন]] থাম্ব|নিউ হ্যাভেন লাইনে কাওয়াসাকির M8 রেলকারের একটি সেট।
রাঙ্গামাটি সেনানিবাস
রাঙ্গামাটি সেনানিবাস হচ্ছে রাঙ্গামাটি জেলায় অবস্থিত একটি সেনানিবাস। বাংলাদেশ সেনাবাহিনীর ৩০৫ পদাতিক ব্রিগ্রেডের সেনারা এখানে কর্মরত আছেন।
পার্বত্য চট্টগ্রাম অঞ্চলের পাচঁটি সেনানিবাসের মধ্যে এটি একটি।
সারা ল্যাঙ্কাশায়ার
সারাহ-জেন অ্যাবিগেল ল্যাঙ্কাশায়ার (জন্ম: ১০ অক্টোবর ১৯৬৪) ইংল্যান্ডের ওল্ডহ্যামের একজন ইংরেজ অভিনেত্রী। তিনি ১৯৮৬ সালে গিল্ডহল স্কুল অফ মিউজিক অ্যান্ড ড্রামা থেকে স্নাতক হন এবং সালফোর্ড বিশ্ববিদ্যালয়ে নাটকের পাঠ শেখানোর সময় স্থানীয় থিয়েটারে তার কর্মজীবন শুরু করেন। তিনি ল্যাঙ্কাশায়ার করোনেশন স্ট্রিট (১৯৯১-১৯৯৬, ২০০০), হোয়্যার দ্য হার্ট ইজ (১৯৯৭-১৯৯৯), ক্লকিং অফ (২০০০) এবং সিইং রেড (২০০০) সহ টেলিভিশন অনুষ্ঠানগুলিতে জনপ্রিয়তা এবং সাফল্য ও ব্যাপক স্বীকৃতি পান। জুলাই ২০০০ সালে, ল্যাঙ্কাশায়ার আইটিভি নেটওয়ার্কের সাথে একটি দুই বছরের গোল্ডেন হ্যান্ডকাফস চুক্তি স্বাক্ষর করেন, যা তাকে যুক্তরাজ্যের সর্বোচ্চ বেতনপ্রাপ্ত টেলিভিশন অভিনেত্রীতে পরিণত করে।